b"\n_START_ARTICLE_\nBitTorrent\n_START_PARAGRAPH_\nBitTorrent \xe2\x80\x93 kompiuterin\xc4\x97 programa ir protokolas, sukurtas fail\xc5\xb3 perdavimams. \xc5\xbdinoma, jis yra P2P, nes vartotojai susijungia vieni su kitais, siun\xc4\x8dia ir gauna fail\xc5\xb3 dalis.\n_START_SECTION_\nProtokolas\n_START_PARAGRAPH_\nBitTorrent protokolas yra P2P kilm\xc4\x97s, kai vartotojai gali tiesiogiai jungtis vienas su kitu, bei si\xc5\xb3sti vieni kitiems duomenis. BitTorrent tinklo veikimas paremtas centrine stotimi (angl. tracker), kuri stebi ir koordinuoja vis\xc5\xb3 vartotoj\xc5\xb3 veiksmus. Centrin\xc4\x97 stotis tvarko tik susijungimus, bet neturi jokio ry\xc5\xa1io su siun\xc4\x8diama tarp vartotoj\xc5\xb3 informacija, tai leid\xc5\xbeia efektyviau panaudoti interneto pralaidumo resursus ir naudotis centrine stotimi dideliam vartotoj\xc5\xb3 kiekiui. Esminis BitTorrent principas yra toks, kad vartotojai tuo pa\xc4\x8diu metu, kai gauna duomenis, jau turimus duomenis gali duoti kitiems vartotojams. BitTorrent sukoncentruotas taip, jog did\xc5\xbeiausia sparta pasiekiama kai daug vartotoj\xc5\xb3 siun\xc4\x8diasi t\xc4\x85 pa\xc4\x8di\xc4\x85 informacij\xc4\x85._NEWLINE_Dalinantis duomenimis BitTorrent tinkle, vartotojas turi sukurti fail\xc4\x85 .torrent pl\xc4\x97tiniu, kuriame pateikiama informacija apie fail\xc5\xb3 pavadinimus, dyd\xc5\xbeius, hash kodus kiekvienam failo segmentui, steb\xc4\x97tojo serverio adresas._NEWLINE_Torrent failai pasiekiami i\xc5\xa1 interneto svetaini\xc5\xb3 arba el. pa\xc5\xa1tu.\n_START_SECTION_\nPanaudojimas teis\xc4\x97tais tikslais\n_START_PARAGRAPH_\nBitTorrent gali naudotis program\xc5\xb3 k\xc5\xabr\xc4\x97jai, siekiantys suma\xc5\xbeinti savo serveri\xc5\xb3 apkrov\xc4\x85. Jei programos k\xc5\xabr\xc4\x97jas si\xc5\xablo atsisi\xc5\xb3sti didel\xc4\xaf programos fail\xc4\x85, tai jo tinklo pralaidumas gali b\xc5\xabti per menkas, kad fail\xc4\x85 gal\xc4\x97t\xc5\xb3 atsisi\xc5\xb3sti visi norintys._NEWLINE_Democracy Now, progresyvi \xc5\xbeini\xc5\xb3 organizacija, \xc5\xa1alia \xc4\xafprastini\xc5\xb3 transliacijos kanal\xc5\xb3 kabeliniais tinklais ir per palydovus, savo kasdienes televizijos ir radijo laidas platina naudodamiesi Bittorent technologija, kuri\xc4\x85 taip pat naudoja podcasting'ui. Kompanija Blizzard Entertainment naudoja BitTorrent protokol\xc4\x85 platinti World of Warcraft \xc5\xbeaidimo atnaujinimus. Keletas Anime kompanij\xc5\xb3 taip pat naudoja BitTorrent technologij\xc4\x85 leisdami reklamines savo film\xc5\xb3 i\xc5\xa1traukas."